Kamu bisa jelasin ke aku soal Gandarukem dalam bahasa jawa?

Gondorukem (resina colophonium) iku olahan saka tlutuh dèrèsan wit (Pinus). Gandarukem iku olèh-olèhan saka saripatining sisa prosès prosès destilasi (panyulingan) keluk tlutuh tusam. Dèstilasiné dhéwé dadi terpentin. Ing Indonésia gandarukem lan terpentin dijupuk saka kayu tusam Sumatera (Pinus merkusii). Ing manca nagara saka P. palustris, P. pinaster, P. ponderosa, lan P. roxburghii.

Gandarukem dipasaraké awujudu wungkalan padhet warna kuning emas.

Gandarukem ngandhut sapérangan gedhé asem-asem diterpena, mligi asem abietat, asem isopimarat, asem laevoabietat, lan asem pimarat.

Kagunané antarané kanggo nglemesaké plester sarta campuran perban untu, campuran celak (eyeshadow) lan pangukuh idep, bahan lém ing indhustri cithakan (mangsa) lan cèt (lak)